Document ID: 32005D0129

ODLOČBA KOMISIJE
z dne 11. februarja 2005
o določitvi okvirne dodelitve sredstev sklada Skupnosti za tobak, namenjenih financiranju ukrepov iz členov 13 in 14 Uredbe (ES) št. 2182/2002 med države članice za leto 2005
(notificirana pod dokumentarno številko K(2005) 331)
(2005/129/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak (1) in zlasti člena 14a Uredbe,
ob upoštevanju naslednjega:
(1)
Člena 13 in 14 Uredbe Komisije (ES) št. 2182/2002 z dne 6. decembra 2002 o določitvi podrobnih pravil za izvajanje Uredbe Sveta (EGS) št. 2075/92 glede sklada Skupnosti za tobak (2) določa ukrepe za preusmeritev proizvodnje. Te ukrepe mora financirati sklad Skupnosti za tobak, ustanovljen s členom 13 Uredbe (EGS) št. 2075/92.
(2)
Vsa razpoložljiva sredstva sklada Skupnosti za tobak znašajo 28,8 milijonov evrov za leto 2005, od katerih se mora 50 % dodeliti za specifične ukrepe preusmeritve proizvajalcev tobaka v druge kulture ali gospodarske dejavnosti, ki ustvarjajo zaposlitev, ter v študije na tem področju.
(3)
Zato je primerno določiti okvirno dodelitev razpoložljivega zneska med zadevne države članice v skladu s členom 17(2) Uredbe (ES) št. 2182/2002.
(4)
Ukrepi, predvideni s to odločbo, so v skladu z mnenjem Upravljalnega odbora za tobak -
SPREJELA NASLEDNJO ODLOČBO:
Člen 1
Okvirna dodelitev sredstev sklada Skupnosti za tobak, namenjenih financiranju ukrepov iz členov 13 in 14 Uredbe (ES) št. 2182/2002 med države članice, je za leto 2005 določena v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 11. februarja 2005

Labels: 18
15
17
6